google/wiki40b huggingface dataset:
Allison Schroeder

Allison Schroeder er en amerikansk manusforfatter og filmprodusent. Hun ble nominert til Oscar for beste filmatisering under den 89. Oscar-utdelingen i 2017 for manuset til dramafilmen Hidden Figures.
Pseudochlorisanis

Levevis

Larvene lever vanligvis i stammene på storvokste urter.

Utbredelse

Slekten finnes på Sumatra, Borneo og Luzon.
Myrtle Beach kraftverk

Myrtle Beach kraftverk er et varmekraftverk i Beaufort County i delstaten Sør-Carolina, USA. Anlegget har en installert produksjonskapasitet på 112  MW fordelt på 5 turbiner, på inntil 12 – 35 MW hver. Operatør er energiselskapet South Carolina Public Service Authority Co. 
Kraftverket stod ferdig utbygd i 1962–1972. Brenselkilden er fyringsolje.
Dobbeltspalteeksperiment

I moderne fysikk er dobbeltspalteeksperimentet en demonstrasjon at lys og materie kan vise egenskaper av både klassisk definerte bølger og partikler; Dessuten viser det den grunnleggende probabilistiske karakteren av kvantemekaniske fenomener. Forsøket ble først utført med lys av Thomas Young i 1801. I 1927 demonstrerte Davisson og Germer at elektroner viser samme oppførsel, og det er senere blitt utvidet til atomer og molekyler.
Thomas Youngs eksperiment med lys var en del av klassisk fysikk lenge før kvantemekanikk og konseptet bølge-partikkel-dualitet. Han trodde det viste at bølgeteorien var riktig, og hans eksperiment blir noen ganger referert til som Youngs eksperiment eller Youngs spalter.
Eksperimentet tilhører en generell klasse av «dobbeltbane» eksperimenter, hvor en bølge deles i to separate bølger som senere kombineres til en enkelt bølge. Endringer i banelengdene til begge bølgene resulterer i et faseskift som skaper et interferensmønster. En annen versjon er Mach-Zehnder-interferometeret, som deler strålen med et speil.
Judaskyss

Judaskyss er et svikefullt kyss som gis som en dødsdom og et definitivt og endelig farvel. I overført mening og mer generelt brukes ordet om «en forrædersk handling som virker vennskapelig». Betegnelsen er hentet fra den bibelske fortellingen i Evangeliet etter Matteus om Jesu lidelse og død; I Matt 26.49 berettes det hvordan Judas Iskariot, som var en av Jesu tolv disipler, forrådte sin herre med et ømt kyss i Getsemane hage da Jesus skulle utpekes for de romerske soldatene som skulle pågripe ham.
Judaskyss kan også kalles dødskyss, et begrep med en videre symbolsk betydning, både om svikefulle handlinger, et signal om for eksempel en hemmelig dødsdom og hvordan Døden ømt kysser den døende i dødsøyeblikket. Varianter av judas- eller dødskyss forekommer i flere fortellinger, og en rekke bøker, filmer og annet har tittelen «Dødskysset» og liknende. 
På samme måte som judaskyss i kristen og antisemittisk tradisjon kan bety «svik», er selvet navnet Judas blitt ensbetydende med «forræder». Navnet har også gitt opphav til begreper som «judaspenger», det vil si blodpenger eller belønning for forræderi, og «judasfarge» om rød hårfarge.
Marsden Point

Marsden Point er et nes i Whangarei Harbour, nær Whangarei på New Zealand. Neset ligger nær nordspissen til havbukta Bream Bay, og er også et større industriområde hvor landets eneste oljeraffineri, Marsden Point Oil Refinery, ligger. To store nedlagde kraftverk, kalt Marsden A og Marsden B, ligger også ved Marsden Point.

Plan om jernbaneutbygging

Helt fra 1970-tallet har det vært fremmet forslag framlegg om å bygge en sidelinje, kalt Marsden Point Branch, fra jernbanelinjen North Auckland Line for å yte transporttjenester både til de ulike virksomhetene i Marsden Point-området samt en dypvannshavn det er reist forslag om bygge. Fra og med 2007 startet arbeidet med å sikre byggegrunn for en fremtidig linjetrasé.
Unntakshåndtering

Unntakshåndtering er behandlingen av unntak – unormale eller unntaksmessige tilstander som krever spesiell prosessering – som ofte endrer den normale flyten i utførelsen av et dataprogram. Unntakshåndteringen blir besørget av spesialiserte konstruksjoner i programmeringsspråk eller mekanismer i datamaskinens maskinvare.
Pietro Pariati

Liv

Pariati var først sekretær host Rinaldo, hertugen av Modena. Etter et opphold i Madrid i 1695 tilbrakte han i tre år i fangenskap. Fra 1699 til 1714 bodde han i Venezia og begynte der å skrive libretti, først sammen med Apostolo Zeno, senere alene. Han spesialiserte seg på komedier, tragikomedier og intermezzi, ofte etter eldre modeller, eksempelvis av forfattere som Plautus, Molière og Cervantes. Av komponister som satte musikk til Pariatis tekster er  Albinoni, Caldara, Gasparini, Lotti og Porpora.
I 1714 ble Pariati hoffdikter hos keiser Karl VI i Wien. Fram til 1729 skrev han her 13 oratorier, 15 kantater og 14 sceneverk for den keiserlige families festligheter, stort sett tonesatt av hoffkomponisten Johann Joseph Fux. Den mest kjente var Costanza e Fortezza (1723), en såkalt «festa teatrale». Pariati omarbeidet tidligere verk, skrev libretti med tragisk og komisk innhold og fortsatte samarbeidet med Zeno som fra 1718 oppholdt seg i Wien.
I 1729 overtok Pietro Metastasio posten som hoffdikter i Wien.

Stil

Pariatis komediestil karakteriseres av et høyt tempo, vittige dialoger og en forkjærlighet for ekstreme ordvalg. De alvorlige verkene tenderte mot parodi og samfunnskritikk.
Paramacrotoma

Utseende

Store (30-55 millimeter), brunlige biller. Kroppen er avlang, dekkvingene parallellsidige og flere ganger så lange som pronotum. Antennene er kortere enn kroppen. Pronotum er trapesformet, mye bredere enn langt, med tenner langs ytterkanten, bakhjørnet er trukket ut til en spiss. Dekkvingene har opphøyde lengderibber, men disse er ofte ganske utydelige.

Levevis

Larvene lever i død ved, utviklingstiden er flere år.

Utbredelse

Slekten er utbredt i det sørlige og østlige Afrika.
Kvintin

Kvintin er en gammel norsk måleenhet for vekt. 
Det gikk 4 kvintin på et lodd, og 16 lodd på en mark. En kvintin tilsvarer dermed ca. 4 gram. En kvintin kan videre deles inn i 4 ort.
Norgesmesterskapet i badminton

Norgesmesterskapet i badminton har blitt arrangert av Norges Badminton Forbund hvert år siden 1939, bortsett fra krigsårene 1941-46.
NM for lag har blitt arrangert hvert år siden 1955.
Norgesmesterene i single siden 1949 (menn) og 1976 (kvinner) har også, med noen få unntak, blitt tildelt kongepokalen.
Stora Gråmunkegränd

Stora Gråmunkegränd er en gate i Gamla stan i Stockholm. Den går fra Västerlånggatan i øst til Stora Nygatan i vest.

Historikk

Gråmunketornet var en del av Stockholms yngre bymur, gjennom tårnets hvelv gikk veien til Gråmunkeholmen (Riddarholmen) over Gråmunkebron. Smuget ble i middelalderen og fram til 1700-tallet kalt Gråbrödragränd eller Gråmunkegränd. Det utvidede navnet Stora Gråmunkegränd fikk det på 1700-tallets første tiår da benevnelsen Lilla Gråmunkegränd begynte å brukes for Helga Lekamens gränd. Smuget går fra Västerlånggatan ned til Munkbron.
På huset Stora Gråmunkegränd 2 finnes en minnetavle satt opp i 1954 av Hembygdsföreningen Gamla stan med teksten: «Erik Dahlbergh föddes vid denna gränd den 10 oktober 1625 död i Stockholm den 16 januari 1703. Soldat, ämbetsman, arkitekt. Skapare av Suecia antiqua et hodierna».

Stora Gråmunkegränd 5

Huset i Stora Gråmunkegränd 5 fikk ved en restaurering på begynnelsen av 1970-tallet tilbake store deler av sin middelalderfasade. De to nederste etasjene dateres til 1300- eller 1400-tallet. Den øvre etasjen krager ut med en halv stein for å gi etasjen et større areal. Her synes igjenmurte buevinduer. Ovenfor prydes fasaden av et så kalt «sågskift», det vil si et bånd av skråstilte teglsteiner. Lysmalte blindåpninger skulle høyne husets estetiske virkning. Den tredje etasjen ble bygget etter en brann på begynnelsen av 1500-tallet. På fasaden kan man også se middelalderens rette, helsmidde ankerjern.
Thyada

Utseende

Middelsstore, mer eller mindre brunspraglete trebukker.

Levevis

Som de fleste andre trebukker borer larvene i ved.

Utbredelse

Arten er utbredt i Australia (New South Wales og Queensland).
Kronprinsens gate (Kristiansand)

Kronprinsens gate (1-61, 2-50) er en gate i Kvadraturen i Kristiansand som ligger i bydelen Kvadraturen/Eg. Gaten har alltid hatt samme navn, men tidligere ble det skrevet Kronprindsens gade.
Gaten har sitt løp fra Strandpromenaden ved Christiansholm båhavn (Langfeldts almenning) til Tordenskjolds gate. Sør for Tollbodgaten er det oppført murhus, videre langs gateløpet dominerer bolighus i tre med enkelte innslag av nyere bygg etter riving og sanering. Øverste del av gateløpet fra Kristian IVs gate er blindgate.
Nærmeste tverrgate i øst er Elvegata, i vest Holbergs gate.
Justis- og kirkedepartementet

Justis- og kirkedepartementet (islandsk: Dóms- og Kirkjumálaráðuneytið) er et departement i den islandske regjeringen.
Siden 1. februar 2009 har Ragna Árnadóttir vært justis- og kirkeminister.
Hadsel bru

Strid om brutraséen

Hadsel kommune kjøpte Børøya i 1963, og prosjekterte bolig- og industriområder på øya. Kommunen finansierte og bygde brua over til øya; den ble offisielt åpnet 1. juli 1967.
Da bruforbindelsen mellom Hadseløya og Langøya skulle planlegges, ønsket Hadsel kommune at brua skulle bygges rett over Langøysundet fra Børøya til Hov ved Sandnes på Langøya. Et annet alternativ var å bygge bru fra Skagen eller Bitterstad lenger øst på Langøya, til Hadselhamn eller Andvågen øst for Stokmarknes. Hadsel kommune var negative til det forslaget, siden det ville lede trafikken utenom både Stokmarknes og Børøya. Traséen som til slutt ble valgt, etter het debatt i Hadsel kommunestyre, gikk fra Bitterstad på Langøya til Børøyas østside, og med vei over Børøya fram til Børøybrua. Striden om trasévalget forsinket byggingen av Hadsel bru, slik at den ble ferdig etter de andre Vesterålsbruene.
Anna Vjakhireva

Klubb

Vjakhireva startet å spille håndball som seksåring, etter å ha fulgt etter sin storesøster Polina Kuznetcova på trening.

Landslag

Hun ble tatt ut i bruttotroppen til det russiske kvinnelandslaget foran både Håndball-EM 2012 og Håndball-EM 2014, men var ikke blant de 16 utvalgte i noen av mesterskapene.
Året etter fikk hun sin mesterskapsdebut under Håndball-VM 2015, hvor hun ble kåret til mesterskapets beste unge høyre kantspiller.
Hun tok gull under Sommer-OL 2016, hvor hun ble kåret til mesterskapets mest verdifulle spiller.
I EM 2018 ble hun igjen utnevnt til turneringens mest verdifulle spiller, etter å ha scoret 43 mål på åtte kamper. Russland tok sølv i turneringen etter å ha tapt for Frankrike i finalen.

Personlig

Hennes storesøster Polina Kuznetsova spiller også håndball for Vardar, mens faren Viktor er håndballtrener for ungdomsavdelingen til Zvezda Zvenigorod.
Erik Toft

Landslagskarriere

I 2008 ble Toft for første gang innkalt til landslagssamling for gutter født i 1992. Fra den gang har han han vært fast inventar i landslagstroppen og har deltatt på samtlige samlinger og mesterskap. Laget har per dags dato kun deltatt i ett stort mesterskap (ungdoms-OL i Finland, 2009), hvor laget endte på 4.-plass. Toft er i dag bokført med 27 kamper og 109 mål, noe som gir et snitt på 4 mål per kamp.

Eliteseriespill

4. mars 2009 debuterte Toft for Elverums eliteserielag. I debuten noterte han seg for 2 scoringer, til sammen står han nå oppført med 18 elitekamper og 23 scoringer.
Fylkesvei 6026

Fylkesveg 6026 går mellom Krafsebukta og Tangen i Midsund kommune. Veien er 3,1 km lang.
Frem til 2019 hadde veien betegnelsen Fv203.
Stychoparmena

Utseende

Parmenini er ganske små, brunlige trebukker. Antennene er vanligvis omtrent så lange som kroppen. Dekkvingene er ovale uten markerte "skuldre". Beina er forholdsvis korte og kraftige.

Levevis

Disse billene har larver som lever i død ved av løvtrær, ofte like under barken.

Utbredelse

Slekten er utbredt i Papua Ny-Guinea.
Svart algesekkspinner

Utseende

En liten (vingespenn 7-11 millimeter), tettbygd, svart og hvit sekkspinner. Hunnen er noe kraftigere bygd enn hannen, med kortere vinger og antenner, men er fortsatt flygedyktig. Antennene er tynne og trådformede, litt over halvparten så lange som forvingene hos hannen og noe under halvparten så lange hos hunnen. Hodet, kroppen og forvingens grunnfarge er gråsvart. Forvingen har to smale, hvite, litt uregelmessige tverrbånd som ofte er avbrutt i midten. Bakvingene er mørkgrå. Larven lever i en pæreformet larvesekk som ofte er grønnfarget fra algene den lever av.

Levevis

Arten kan forekomme både i skog og i mer åpne habitater, men er ikke vanlig. Larvene gnager lav og alger fra trestammer, bergvegger, stolper og andre overflater. Utviklingen tar to år. De voksne sommerfuglene er aktive om natten i juni, og hviler om dagen.

Utbredelse

Den er utbredt i Europa. I Norge har arten først blitt oppdaget ganske nylig, så langt er den funnet i Østfold, Aust-Agder og Vest-Agder. Den ble vurdert som Nær truet (NT) på den norske rødlisten fra 2010.
Ølbergstranden

Ølbergstranden i Sola kommune er en av jærstrendene. Stranden er en 400 meter lang sandstrand. Ølberg og Ølbergstranden ligger sørvest for Sola flyplass. Det ligger også en campingplass ved Ølbergstranden.
Ølbergstranden tilhører Sandnes kommune, til tross for at den ligger i Sola kommune. Stavanger Aftenblad har i arkivet hos Jæren friluftsråd funnet kjøpekontrakten fra 1952 som beviser eierskapet. Ansvaret for drift og vedlikehold av over 80.000 kvadratmeter strandsone og campingplass ble i 1972 overført til Jæren friluftsråd, men fortsatt med Sandnes som eier.
Ved stranden ligger det flere rester etter Andre verdenskrig, blant annet en bunker og en russerhytte. Den åttekantede hytta og to andre slike var tidligere plassert høyere oppe på Ølberg. I hver av hyttene overnattet 16 russiske krigsfanger som ble brukt til bygging av tyske bunkere og kanonstillinger på Ølberg.
Tk (programvare)

Tk er et fritt og åpent kryssplattform widget verktøy som tilbyr biblioteker for å bygge grafiske brukergrensesnitt i mange ulike programmeringsspråk. Tk tilbyr widgets som knapper, menyer, lerreter, rammer, etiketter, osv. Når det brukes sammen med Tcl kalles det Tcl/tk.
Moore Theatre

Moore Theatre er et teater i Seattle, Washington, USA.
Salen med sine 1419 seter ligger ved 2nd Avenue og Virginia Street, og brukes til teater, konserter, varieteer og forelesninger.

Historie

Bygningen ble bygget av eiendomsutvikler J. A. Moore i 1907, og ble designet av E.W. Houghton. Teateret og det tilhørende Moore Hotel ble bygget delvis for å underholde og gi losji til besøkende til Alaska-Yukon-Pacific utstillingen i 1909. Teateret ble i 1974 plassert på National Register of Historic Places listen over historiske steder i USA. Det var også hovedarena for Seattle International Film Festival på 70-tallet.
Passenger 57

Handling

En flyselskap-sikkerhetsagent får prøve seg i virkeligheten da flyet han er med blir kapret av en internasjonal terrorist som holder alle passasjerene som gisler.
Mats Halvorsen

Forretningsmannen

Halvorsen er også forretningsmann med mange år som salgsleder innenfor logistikkbransjen bak seg. Halvorsen har bidratt til etableringen av et norsk logistikkselskap ved navn Logent AS.
Piratforlaget

Piratforlaget var det norske søsterforlaget til svenske Piratförlaget, som ble grunnlagt i 1999 av Jan Guillou, Liza Marklund og bokforleggeren Ann-Marie Skarp. 
Formålet med virksomheten var å gi forfatterne større innflytelse over bokdistribusjonen, og mer penger for bøkene. I stedet for vanlig royalty-lønn, betalte forlaget forfatterne halvparten av alle inntektene etter at utgifter er trukket fra.
Det norske Piratforlaget ble grunnlagt 30. august, 2004, og var et aksjeselskap der det svenske Piratförlaget eide 40% av aksjene (pr. 2005). Forleggeren i Norge var Tine Kjær. Kjær ble forlagssjef i Vigmostad & Bjørke da deres moderselskap i 2012 kjøpte Piratforlaget og innfusjonerte det i sitt forlag pr. 1. januar 2013.
Arthur Evans Moule

Bakgrunn

Han var sønn av Henry Moule, anglikansk sogneprest i Fordington, Dorset, og ble utdannet ved Malta College og Islington Church Missionary Society College.

Misjonær i Kina

Han dro til Kina i 1861, der han kom i tide for å bli øyenvitne til deler av Taipingopprøret.  Han arbeidet nær Ningpo i 1861-69 og 1871-76; i Hankow (der hans bror George Evans Moule i 1869 hadde grunnlagt den første China Inland Mission-residensen) fra 1876 til 1879;  i Shanghai i 1882-94;  og etter åtte år hjemme i USA, i  Chekiang og Kiangsu fra 1902 til han pensjonerte seg i 1910. Han hadde vært Archdeacon i bispedømmet Mid-China i tredve år.   
I 1890 var han en av grunnleggerne av The Permanent Committee for the Promotion of Anti-Opium Societies.  De andre medlemmene av komiteen var misjonærene John Glasgow Kerr MD, American Presbyterian Mission i Kanton; B.C. Atterbury MD, American Presbyterian Mission i Peking; Henry Whitney MD, American Board of Commissioners for Foreign Missions i Foochow, pastor Samuel Clarke, China Inland Mission i Kweiyang; pastor Arthur Gostick Shorrock, English Baptist Mission i Taiyuan og pastor Griffith John, London Mission Society i Hankow.  De gikk inn for å be kristne i Kina for å mobilisere folkemeningen mot opiumshandelen, og opprettet etterhvert oppfølgingskomiteer slik at konferansevedtak fattet i sakens anledning ble virkeliggjort. 
Han publiserte kristne traktater både på kinesisk og engelsk.
Hans bror, Handley Moule, var biskop av Durham 1901-1920. Hans sønn Arthur Christopher Moule ble også kinamisjonær og forfatter av verker innen sinologien.
Apollonios Rhodios

Apollonios Rhodios (gresk Ἀπολλώνιος Ῥόδιος Apollṓnios Rhódios; latin Apollonius Rhodius, også kjent som Apollonios fra Rhodos) blomstret tidlig på 200-tallet f.Kr., død en gang etter 246 f.Kr., var en hellenistisk poet og bibliotekar ved Biblioteket i Alexandria. Han er best kjent for sitt episke dikt Argonautika som forteller den mytologiske historien om Jason og hans argonauters søken etter det gylne skinn, og som er et av de fremste verker innenfor episk poesi.
Til tross for hans tilnavn kom ikke Apollonios fra Rhodos, men var en hellenistisk egypter. Han levde på Rhodos for en del av sitt liv, og der var der han fikk tilnavnet «rhodeseren».

Kilder

Det er fire hovedkilder for informasjon om Apollonios' liv: to tekster kalt Livet til Apollonios er funnet i skolia (kommentarer) om Apollonios; en oppføring om ham i det bysantinske leksikonet Suda fra 900-tallet e.Kr., og en papyrus, P.Oxy. 1241, fra 100-tallet e.Kr. som gir navn på flere ledere ved Biblioteket i Alexandria. Av disse har papyrusteksten større vekt enn andre da den er skrevet nærmest Apollonios' egen tid. Andre forskjelligartete tekster har gitt ytterligere informasjon.

Argonautika

Argonautika skiller seg i del henseende fra tradisjonell eller homerisk gresk epos, skjønt Apollonios har helt bestemt benyttet Homer som forbilde. Argonautika er kortere en Homers epos med fire bøker (tekstruller) som har mindre enn 6000 linjer mens eksempelvis Iliaden består av mer enn 16 000 tekstlinjer. Apollonios kan ha blitt påvirket av Kallimakhos' korthet, eller av Aristoteles' krav på at «dikt i en smalere skala enn eldre epos, og svar i lengde til en gruppe av tragedier presentert ved et enkelt oppmøte», i henhold til Poetikken.
Apollonios' epos skiller seg også fra mer tradisjonell epos ved at dens svakere, mer menneskelige hovedfigur Jason og i dens mange sidesprang inn i lokale skikker, etiologier, og andre populære emner i hellenistiske poesi. Apollonios velger også en mindre sjokkerende versjoner av en del kjente myter og lar for eksempel Medea bare være vitne til mordet på Absyrtos framfor å aktiv drepe ham. Gudene er relative fjerne og lite aktive gjennom det meste av eposet, og følger således den hellenistiske trenden til å rasjonalisere og allegorisere religion. Heteroseksuell kjærlighet er framhevet mer enn homoseksuell kjærlighet slik som den til Herakles og Hylas, en annen tendens i hellenistisk litteratur. Mange litteraturforskere har vurdert kjærligheten mellom Medea og Jason i den tredje boken som den best skrevne og mest minneverdige av episodene i Argonautika.
Meningene om Argonautika har endret seg i tidens løp. En del kritikere i antikken betraktet den som middelmådig. Nyere litteraturkritikk har opplevd en ny interesse for diktet og en oppmerksomhet for dets kvaliteter. Flere akademiske studier har blitt publisert, og dens påvirkning på senere poeter som Virgil er nå godt anerkjent, og enhver historie om episk poesi har i dag en betydelig oppmerksomhet til Apollonios.
Den tapte verden (film)

Handling

Det har gått fire år siden de katastrofale hendelsene ved dinosaur-parken. Sannheten om hva som egentlig skjedde er dysset ned, og dr. Ian Malcolms gode navn og rykte er svertet. Han kalles inn til den lett eksentriske millionæren John Hammond som har planer om en ny ekspedisjon. Det viser seg at det finnes enda en øy med dinosaurer, en øy der de ble avlet opp før de ble sendt til Jurassic Park-øya. Hammond vil sende et forskerteam som skal observere og dokumentere. Malcolm nekter først å være med, men ombestemmer seg når han får vite at kjæresten Sarah allerede befinner seg på øya. Teamet består ellers av fotografen Nick Van Owen, Eddie Carr – og en blindpassasjer. Etterhvert skjønner de at de ikke er de enste menneskene på øya. Det viser seg at Hammonds nevø har sendt sitt eget team av jegere til øya – av profittsøkende årsaker. Etter å ha blitt angrepet av to T-rexer, oppdages forskerteamet av fienden, og deretter handler det kun om å komme seg vekk fra øya i live.

Popularitet og økonomi

Den tapte verden innbrakte $619 millioner på verdensbasis, hvorav $229 millioner i USA alene. Den ble den nest mest innbringende filmen på verdensbasis (kun slått av Titanic) og den tredje mest innbringende i USA i 1997. Den ble den syvende mest sette filmen i Norge i 1997.
Produksjonskostnadene er estimert til 73 millioner dollar.

Anmelderne

Filmen fikk blandet mottakelse av kritikerne, noe som gjenspeiles i at den har fått 54 % på Rotten Tomatoes og 59% på Metacritic. Den amerikanske filmanmelderen Roger Ebert gav den 2 av 4 stjerner, mens Leonard Maltin gav den 2,5 av 4 stjerner.
Den fikk betydelig dårligere omtale enn den første filmen i denne serien.
Dagbladets anmelder gav den terningkast to mens anmelderne i VG og Aftenposten gav den terningkast tre. Anmelderen i Dagbladet skrev: «Steven Spielbergs dinosaurer, komplett med illsinte øyne og livsfarlige tenner, er utvilsomt et syn. Det er verre med historien. Den synes å være rasket sammen i en kjapp kaffepause». Nettstedet CINERAMA gav den terningkast fire i 2006 og skrev: «Det var utvilsomt litt mer dybde i den første filmen. Det var også en tydeligere moralsk pekefinger – noe man som regel ikke setter så stor pris på i en film. Men her kunne det kanskje vært på sin plass med et par hint om at det ikke er så ålreit å leke Gud».

Priser

Den ble tildelt en Golden Screen, en Bogey Award og publikumsprisen ved Rembrandt Awards. Den ble nominert til ytterligere 15 priser, inkludert en Oscar i kategorien beste visuelle effekter.
Amazing Stories

Amazing Stories var et amerikansk science fiction-tidsskrift som ble grunnlagt av Hugo Gernsback i 1926 og ble drevet av ham til han mistet kontrollen over tidsskriftet i 1929. Den regnes ofte som det første virkelige science fiction-tidsskriftet og av visse som starten for hele science fiction-sjangeren. Etter at Gernsbacks gikk av mistet tidsskriftet betydning, men opplevde en kortvarig renessanse under redaktør Ted White 1969-78. Tidsskriftet ble lagt ned i 2005.
Baron de Sigognac

Baron de Sigognac er et armagnachus. De ligger i regionen Bas-Armagnac.
I tillegg til sitt lager med gammel armagnac sitter de også på et lager med gammel konjakk. Noen av de gavepakningene de selger består av både armagnac og konjakk.
Petersburg kraftverk

Petersburg kraftverk er et kullkraftverk i Pike County, delstaten Indiana i det nordlig-sentrale USA. Det har en installert produksjonskapasitet på 1873 MW. Dette er delstatens fjerde største termiske kraftverk målt etter installert produksjonseffekt. Operatør og eier er AES.
Brenselkilden er sub-bitumenøst kull. Utslippet av Co2 i 2006 var 12,8266 mill tonn.